YONG วิ่ง 4% จับตารายได้ปีนี้โต 15% หลังเปิด 2 โรงงานใหม่ ดันกำลังผลิตเพิ่ม
YONG วิ่ง 4% ราคาแตะ 2.30 บ. จับตารายได้ปีนี้โต 15% หลังเปิด 2 โรงงานใหม่ ดันกำลังผลิตเพิ่ม สร้างโอกาสคว้างานใหม่มากขึ้น
YONG วิ่ง 4% จับตารายได้ปีนี้โต 15% หลังเปิด 2 โรงงานใหม่ ดันกำลังผลิตเพิ่ม สร้างโอกาสคว้างานใหม่มากขึ้น
17 ม.ค. 2566

ผู้สื่อข่าวรายงานว่า วันนี้ (17 ม.ค.66) ราคาหุ้นบริษัท ยงคอนกรีต จำกัด (มหาชน) หรือ YONG ล่าสุด ณ เวลา 12:10 น. อยู่ที่ระดับ 2.30 บาท บวก 0.08 บาท หรือ 3.60% สูงสุดที่ระดับ 2.32 บาท ต่ำสุดที่ระดับ 2.32 บาท ด้วยมูลค่าซื้อขาย 47.83 ล้านบาท

ทั้งนี้ ราคาหุ้นปรับตัวขึ้น คาดแนวโน้มผลประกอบการในปี 66 จะเติบโตแข็งแกร่ง หลังนายสรรเพชญ ศลิษฏ์อรรถกร กรรมการผู้จัดการ YONG เปิดเผยว่า ขณะนี้โรงงานคอนกรีตผสมเสร็จที่บางใหญ่ เปิดรับดำเนินการแล้ว ส่วนความคืบหน้าการก่อสร้างโรงงานที่ อ.บางเลน จ.นครปฐม คาดเริ่มดำเนินการได้ในไตรมาส 1/66 เพิ่มกำลังผลิตหนุนโอกาสรับงานได้มากขึ้น โดยปัจจุบันบริษัทฯมี Backlog อยู่แล้วราว 380 ล้านบาท พร้อมเดินหน้าขยายกลยุทธ์การเติบโตทั้งจากกลุ่มลูกค้าปัจจุบัน และพร้อมขยายฐานลูกค้าใหม่อย่างต่อเนื่อง โดยตั้งเป้ารายได้ปี 66 ไว้ที่ 15%